Börn í mikilli hættu á Fílabeinsströndinni Hættuástand breiðist nú út á Fílabeinsströndinni og staða barna versnar með degi hverjum . Stórfelldur flótti almennings gerir það að verkum að tugir þúsunda svelta og smithætta eykst . Barnaheill – Save the Children segja að ef ekki komi til stórfelld mannúðaraðstoð , geti sjúkdómar lagt af velli berskjölduð og vannærð börn . Í bænum Duekoué í vestri , þar sem meint fjöldamorð á hundruðum manna á að hafa átt sér stað , hafa að minnsta kosti 27 þúsund manns þurft að flýja , margir af þeim börn . Þau , og fjölskyldur þeirra , hafa leitað skjóls í og í kringum opinberar byggingar , eins og kirkjur . „ Ég kom með ömmu minni í síðustu viku þegar bardagamennirnir komu . Þeir sögðu konum og börnum að fara til kaþólsku trúboðsstöðvarinnar . Við höldum að þeir hafi haldið karlmönnunum eftir til að drepa þá . Mér leið hræðilega og ég hafði ekkert að borða . Ég varð að sofa úti . Ég hef engin föt , bara einar buxur . Þar sem Barnaheill – Save the Children gáfu okkur hrísgrjón í vikunni , hef ég eitthvað að borða núna , “ segir 14 ára drengur í Duekoué . Barnaheill – Save the Children voru meðal fyrstu hjálparsamtaka til að dreifa hrísgrjónum , olíu , fiski og salti til sameiginlegra máltíða sem náðu til yfir 20 þúsund manna í Duekoué . En eftir veru sína þar , segja starfsmenn samtakanna að þar sé allsstaðar yfirfullt og ekkert viðunandi skjól , ekkert drykkjarvatn , lítill sem enginn matur , engin salerni og engin hreinlætisaðstaða . Þetta gefur ótta , um að lífshættulegir sjúkdómar kunni að breiðast út , byr undir báða vængi . Má þar nefna sjúkdóma á borð við kóleru . Barnaheill – Save the Children vinnur nú að því að auka umfang neyðarhjálpar sinnar til að geta mætt þörfum barna og fjölskyldna þeirra og hefur sent sérfræðinga sína í heilbrigðismálum vestur til að leiða starfið á þessu svæði . „ Starfsfólk okkar á vettvangi segir að börn og fjölskyldur þeirra búi við skelfilegar aðstæður í Duekoué . Það ber stækan fnyk að vitum þegar komið er inn á svæðið þar sem flóttafjölskyldurnar hafast við , “ segir Guy Cave , framkvæmdastjóri Barnaheilla - Save the Children á Fílabeinsströndinni . „ Það eru engin almennilega salerni og gríðarlegur vatnsskortur , svo fólkið getur ekki haldið sér hreinu . & THO